**Overskrift:**

Bever – Blomster og planter, frø og nøtter

**Beskrivelse:**

Lære navnet på ulike planter vi finner. Bruk plantebok. Finner dere noe som ikke hører hjemme i naturen? Plukk blomsterbuketter til å ta med hjem. Har noen av plantene satt frø?

**Åpning:**

Flaggsang med utrulling, velkommen og opprop

Vi lærer beverropet:

Ledere: «Hvem er vi og hva vil vi?»  
Bevere: «Vi er bevere og vi vil, være venner og hjelpe til!»

I dag skal vi ut å gå en tur med blomsterbriller på! Vi skal studere nøye både blomst, blad og se om vi finner frø. Alle skal lære navn på 5 blomster de ikke kan fra før.

**Hovedaktivitet:**

1. Vi går en rolig tur og ser på blomster. Stopper opp og studerer, ser på blomstens kronblad, blad og frøkapsler. Bruk plantebok for å finne navn på de forskjellige. Snakk og om at det finnes familier i blomsterverden også.
2. Alle finner 5 planter de ikke kunne navnet på fra før. Finner dere noen spiselige planter? Smak på de (men vær sikker på at de ikke er giftige!!) og snakk om hva de kan brukes til eller hva de eventuelt ble brukt til tidligere.
3. Samle alle med 3 klapp (Hver gang de hører 3 klapp så samles alle i ring – la det gå litt sport i det og se hvor raskt de klarer å samle seg)
4. Lek: «Blomstereng» En variant av «Fruktsalat»

Alle sitter i en ring på hvert sitt sitteunderlag. Del ut 5 ulike blomsternavn, alle får hvert sitt (gjerne noen dere har lært i dag). En står i midten uten sitteunderlag og roper ut et av blomsternavnene. Alle som har denne blomsten, må da bytte sitteunderlag (altså sittested) og den i midten skal prøve å kapre en plass slik at en annen havner uten sitteunderlag i neste runde. Om den i midten roper blomstereng så må alle bytte plass.

1. Finner dere noe som ikke hører hjemme i naturen? Plukk gjerne søppel med hjem.
2. Alle plukker en blomsterbukett til å ta med hjem – kanskje de kan lære de hjemme noen nye blomsternavn?

**Avslutning:**

1. Samle alle ved 3 klapp
2. Gjenta beverropet!
3. Flaggsang med innrulling av flagget
4. Takk for i dag til .... gjenta alle navn
5. Speiderbønn
6. Alltid beredt

**Dette må møteleder huske å ta med/ordne:**

1. Flagg og flaggsang
2. Navneliste
3. Plantebok, gjerne en med spiselige planter
4. Ekstra sitteunderlag til lek (eller bare bruk gensere eller speiderskjerf)
5. Små poser til frø og andre spennende småsaker
6. Større poser til søppel

**Speiderne tar med:**

1. Sitteunderlag
2. Speiderskjerf viss de har
3. Vannflaske
4. Ekstra genser
5. En pose til søppel eller andre ting de finner